cyanic-selkie/wikianc huggingface dataset:
கானானிய மொழிகள்
கானானிய மொழிகள் என்பது செமிடிக் மொழிக் குடும்பத்தின் உப பிரிவாகும். இது பண்டைய கானான் பிரதேசத்தில் வாழ்ந்த மக்களால் பேசப்பட்ட மொழிகளாகும். எபிரேய மொழி தவிர்ந்த ஏனைய மொழிகள் முதலாம் ஆயிரவாண்டளவில் அருகிப் போய்விட்டன. மொழியியளாலர் இம்மொழிகள் மேற்கு மத்திய தரைக்கடல் பகுதிக்கு பரவியதாகவும் அங்கேயும் அவை நிலைக்காமல் அருகியது என கருதுகின்றனர்.
வெளியிணைப்புகள்
பகுப்பு:மொழிக் குடும்பங்கள்
பூ. ச. குமாரசுவாமி ராஜா
பூசாபதி சஞ்சீவி குமாரசுவாமி ராஜா (1898–1957) சென்னை மாகாணத்தின் கடைசி முதலமைச்சராகவும், சென்னை மாநில முதல் முதல்வராகவும்  ஏப்ரல் 6, 1949 முதல் ஏப்ரல் 10, 1952 வரை பொறுப்பேற்றவர். . அவர் தமிழ்நாடு மாநிலத்தில் உள்ள இராசப்பாளையத்தில் பிறந்தவர்.
இளமை வாழ்வு
பூசாபதி சஞ்சீவி ராஜாவிற்கு மகனாக இராசப்பாளையத்தில் பிறந்தார். அவரது அன்னையை எட்டு நாட்களிலேயே இழந்தார். தந்தையை மூன்றாம் வயதில் இழந்தார்.உடன்பிறப்புகள் யாருமில்லாத குமாரசாமியை அவரது பாட்டியார் வளர்த்து வந்தார். பதினைந்தாம் நூற்றாண்டில் ஆந்திராவிலிருந்து இடம் பெயர்ந்த வீரர்கள் பரம்பரையைச் சேர்ந்த ராஜூக்களின் இனத்தைச் சேர்ந்தவர். தமது பள்ளிக்கல்வியை முடித்தவுடன் இந்திய தேசிய காங்கிரசு|காங்கிரசில் இணைந்து பல்வேறு நிலைகளில் பங்காற்றி இருக்கிறார். கிராமத்தின் பஞ்சாயத்து அமைப்புகளில் நாட்டம் கொண்டு பஞ்சாயத்து மற்றும் நகரவை நிர்வாகங்களில் பங்கேற்றார்.
அரசியல் மற்றும் சமூக சேவை
அவரது இளம்வயதில் அன்னி பெசண்ட் அம்மையார் மற்றும் சத்தியமூர்த்தி ஆகியோரது வாழ்வும் எழுத்துக்களும் பெரும் தாக்கம் ஏற்படுத்தியிருந்தன. 1919ஆம் ஆண்டு முதன்முதலாக மோகன்தாசு கரம்சந்த் காந்தி|காந்தியை சந்தித்த பிறகு அவரது வாழ்க்கையில் ஈடுபாடு கொண்டார்.காந்தியின் தென்னாபிரிக்கா போராட்டங்களையும் அகமதாபாத்தில் அவர் நிறுவிய ஆசிரமும் அவரது எளிமையும் தீவிர தாக்கத்தை ஏற்படுத்தியது.
1932ஆம் ஆண்டு நீதியற்ற சட்டங்களுக்கு எதிரானப் போராட்டத்தில் சிறை சென்றார். 1934ஆம் ஆண்டு திருநெல்வேலி,மதுரை மற்றும் இராமநாதபுரம் அடங்கிய தொகுதியில் வெற்றி பெற்று சட்டமன்றம் சென்றார்.
1949 முதல் 1952 வரை தமிழ்நாடு (சென்னை மாகாணம்) முதலமைச்சராகவும் 1954 முதல் 1956 வரை ஒரிசா ஆளுநராகவும் பணியாற்றினார்.அவரது பணிக்காலத்தில் மதுவிலக்கு,காதித்துணிகளுக்கு ஆதரவு மற்றும் ஆலயப்பிரவேச ஆணை ஆகியன குறிப்பிடத்தக்கன.தமது வீட்டை காந்தி கலைமன்றம் என்ற நுண்கலை அமைப்பிற்கு நன்கொடை அளித்தார்.
நினைவுச் சின்னங்கள்
இவரது நினைவைப் போற்றும் வகையில் இந்திய நடுவணரசு இவர் உருவம் பொறித்த அஞ்சல் தலையை வெளியிட்டது. புதியதாக உருவாக்கப்பட்ட பேருந்து நிலையத்திற்கு இவரது பெயர் சூட்டப்பட்டது. விருதுநகர் மாவட்ட ஆட்சியர் அலுவலகத்துக்கும், அதைச் சுற்றி ஏற்படுத்தப்பட்ட நகருக்கும் இவர் பெயரைச் சூட்டியுள்ளனர்.
வெளியிணைப்புகள்
பகுப்பு:தமிழ்நாட்டு முதலமைச்சர்கள் பகுப்பு:தமிழக அரசியல்வாதிகள் பகுப்பு:1898 பிறப்புகள் பகுப்பு:1957 இறப்புகள் பகுப்பு:விருதுநகர் மாவட்ட நபர்கள்
சங்கம்பாளையம் அம்மணீஸ்வரர் கோயில்
அம்மணீஸ்வரர் கோயில் தமிழ்நாட்டில் கோயம்புத்தூர் மாவட்டம், சங்கம்பாளையம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தன்விருப்பு எண்கள்
கணிதத்தில் விளையாட்டு அல்லது களிப்பிற்கான கணித வகையில் (களிக்கணித வகையில்), எண் கணிதத்துறையில் தன்விருப்பு எண்கள் (narcissistic number)  என்றும், ஆம்சிட்ராங்கு  எண்கள்  (Armstrong numbers)  என்றும்  வேறுபல பெயர்களாலும் ; கூறப்படும் எண்கள் கீழ்க்காணும் பண்பு பெற்றிருக்க வேண்டும்: ஓர் எடுத்துக்காட்டால் விளக்கினால் புரிந்துகொள்வது எளிதாகும். பத்தின் அடிப்படையிலான ஓர் எண்ணை (பதின்ம எண்ணை, அல்லது பத்தடிமான எண்ணை) எடுத்துக்கொள்வோம்: எடுத்துக்காட்டாக 153. இது மூன்று இலக்க எண். எனவே அதில் உள்ள ஒவ்வொரு இலக்கத்தையும் மூன்றின் மடியாக்கிக் கூட்ட வேண்டும். அதாவது 153 = 13 + 53 + 33. எனவே 153 என்பது ஒரு தன்விருப்பு எண் அல்லது ஆம்சிட்ராங்கு எண். இப்படி பதின்ம எண் அமைப்பு முறையில் மூன்று இலக்க எண்கள் மொத்தம் நான்கே நான்கு எண்கள்தாம் தன்விருப்பு எண்களாக உள்ளன: 153, 370, 371, 407. எந்த இரண்டு இலக்க எண்ணும் இப்பண்பு கொண்டிருக்கவில்லை.
தன்விருப்பு அல்லது ஆம்சிட்ராங்கு எண்களை, எண் அமைப்பு முறையில் பதின்ம முறையையும் தாண்டி, பொது அடிமான எண் அமைப்பு முறையில் வரையறை செய்தல் கூடும். பதின்ம முறையில் (பத்தடிமான முறையில்), b = 10 என்பது அடி எண் என்றால், பொதுமையான முறையில்  ஓர் இயல் எண் n ஐ
என்று குறிக்கலாம்; இதில் அடி-b இடங்கள் (இலக்கங்கள்), di என்பது 0 ≤ di ≤ b-1. என்னும் வரையறைக்கு உட்பட வேண்டும். எடுத்துக்காட்டாக பதின்ம முறையில் 17 (பதினேழு) என்பது பதின்ம முறையில் தன்விருப்பு எண் அன்று (இல்லை), ஏனெனில் 12 + 72  = 50 ஆகும். ஆனால் இதே 17 என்னும் பத்தடிமான எண்ணை, மூன்று அடிமான எண்ணாக மாற்றி எழுதினால் 122 என்று எழுத வேண்டும் (1710 = 1223 = 1x32 + 2x31 + 2x30). இப்பொழுது இந்த மூன்றடிமான எண்ணில், மூன்று இடங்கள் (இலக்கங்கள்) இருப்பதால், ஒவ்வொரு எண்ணையும் 3-ஆம் மடிக்கு உயர்த்த வேண்டும் ஆகவே 17 = 13 + 23 + 23. ஆகவே 17 என்னும் பதின்ம எண் மூன்றடிமான எண் முறையில் தன்விருப்பு எண் அல்லது ஆம்சிட்ராங்கு எண் ஆகும். பதின்ம முறையில் எந்த இரண்டு இலக்க எண்ணும் தன்விருப்பு எண்கள் அல்லது ஆம்சிட்ராங்கு எண் அன்று!
தன்விருப்பு எண்கள் பிறவேறு எண் அடிமானங்களில்
பதின்ம அல்லது பத்தடிமான எண்களில் தன்விருப்பு எண்களாக இருப்பவற்றின் வரிசையின் தொடக்கம்: 0, 1, 2, 3, 4, 5, 6, 7, 8, 9, 153, 370, 371, 407, 1634, 8208, 9474 ...
மூன்று அடிமானம் ( "base 3") தன்விருப்பு எண்கள் வரிசையின் தொடக்கம்: 0, 1, 2, 12, 122
நான்கு அடிமான எண்களின் தன்விருப்பு எண்கள் வரிசயின் தொடக்கம்: 0, 1, 2, 3, 313
ஒரு குறிப்பிட்ட அடியெண் அல்லது அடிமான எண்ணில் இருக்கும் தன்விருப்பு எண்களின் எண்ணிக்கை ஓர் அளவுக்குட்பட்டதே, ஏனெனில் "b" அடிமான எண்ணில் உள்ள "k"  இடவெண் (இலக்க) எண்களின் "k" -ஆவது மடிகளின் உச்ச வரம்பான கூட்டல்
என்னும் வரைக்குள் அடங்கும், இதில் "k" என்பது போதுமான அளவு பெரிய எண்ணாக இருந்தால்
எனவே எந்த  b அடிமான  தன்விருப்பு எண்ணும் k அளவவோ அதனைவிடக் கூடுதலான எண்ணிக்கையிலோ இலக்கங்கள் கொண்டிருக்க முடியாது. "b" யை 10 உக்கு ஈடாகக் கொண்டால், யாவற்றினும் மிகப்பெரிய பதின்ம தன்விருப்பு எண் 1060. என்பதினும் சிறியதாக இருத்தல் வேண்டும்.
பதின்ம எண்களை எடுத்துக்கொண்டால், மொத்தம் 88 தன்விருப்பு எண்கள் மட்டுமே உள்ளன, அவற்றுள் யாவற்றினும் மிகப்பெரிய தன்விருப்ப எண் 39 இலக்கம் (இடவெண்) கொண்ட மிகப்பெரிய எண்:
தனிவிருப்ப எண்களுக்கு உயர் எண்ணிக்கை எல்லை இருப்பது போல செம்பொருத்த இடவெண் மாறிலி எண்களுக்கு, ஒரு குறிப்பிட்ட அடிமானத்தின் உள்ள எண்களில், அறியப்பட்ட எல்லைகள் ஏதும் உள்ளதா இல்லையா என்று தெரியவில்லை
தொடர்புடைய கருத்துகள்
தன்விருப்பு (அல்லது தன்விரும்பி) எண்கள் என்பதன் பொருளைச் சற்று விரிவுபடுத்தி, ஓர் எண்ணில் உள்ள இலக்கங்களை ஏதேனும் கணித செய்முறைகளால் மாற்றி அதே எண்ணைப் திரும்பப்பெற்றால் அபப்டியான எண்களும் ஒரு வகையான தன்விருப்பு அல்லது தன்விரும்பி எண்கள் என்று கொள்ளலாம். இந்த விரிவாகப் பொருளின் படி கிடைக்கும் சில எண்கள்:
இவற்றில் di என்பது ஏதோ ஓர் அடிமானத்தில் n இன் இலக்க எண்.
வெளியிணைப்புகள்
பகுப்பு:எண் தொடர்கள் பகுப்பு:களிக்கணிதம்
முனை முயல்
முனை முயல் (ஆங்கிலப்பெயர்: Cape hare, உயிரியல் பெயர்: Lepus capensis), அல்லது பாலைவன முயல் என்பது ஆப்பிரிக்கா, அரேபியா மற்றும் இந்தியா வரை காணப்படும் ஒரு முயல் ஆகும்.
பண்புகள்
முனை முயலானது ஒரு பொதுவான முயல் ஆகும். தாவுவதற்கும் ஓடுவதற்கும் இதன் கால்கள் நன்றாக வளர்ச்சி அடைந்துள்ளன. தன் சூழ்நிலையில் ஏற்படும் ஆபத்துக்களை கண்டுகொள்வதற்காக இதற்கு பெரிய கண்கள் மற்றும் காதுகள் அமைந்துள்ளன. பொதுவாக இதன் கண்ணை சுற்றி ஒரு வெள்ளை வளையம் காணப்படுகிறது. இதற்கு ஒரு நல்ல மிருதுவான ரோமம் காணப்படுகிறது. அதன் நிறம் வெளிர் பழுப்பு முதல் சிவப்பு முதல் மணல் சாம்பல் நிறத்தில் வேறுபடுகின்றது. பாலூட்டிகளில் அசாதாரணமாக இம்முயல்களில் பெண் முயல்கள் ஆண் முயல்களை விட பெரியதாக உள்ளன.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம் பகுப்பு:குழிமுயல்கள் பகுப்பு:ஆப்பிரிக்கப் பாலூட்டிகள் பகுப்பு:தெற்கு ஆப்பிரிக்கப் பாலூட்டிகள்
டாடென்டா தையிபு
டாடென்டா தையிபு: (Tatenda Taibu, பிறப்பு: மே 14, 1983), சிம்பாப்வே அணியின் தற்போதைய குச்சுக் காப்பாளர் (wicket-keeper அல்லது wicketkeeper அல்லது பெரும்பாலும் keeper). வலதுகை துடுப்பாளரும், வலதுகை புறத்திருப்ப பந்துவீச்சாரும் கூட. இவர் இலங்கைக்கு எதிராக மே, 6, 2004 அன்று தேர்வுத்துடுப்பாட்ட அணித்தலைவராக நியமிக்கப்பட்டார். இன்று வரை இவரே குறைந்த வயதில் தேர்வுத்துடுப்பாட்ட அணித்தலைவராக இருந்தவர் என்ற சிறப்பை பெற்றுள்ளார்.
மேற்கோள்கள்
பகுப்பு:சிம்பாப்வே துடுப்பாட்ட வீரர்கள் பகுப்பு:1983 பிறப்புகள் பகுப்பு:வாழும் நபர்கள்
வடக்கு வாசல்
வெளி இணைப்புகள்
பகுப்பு: இந்திய இதழ்கள் பகுப்பு:தமிழ் இதழ்கள்
சன்யுக்த் சமாஜ் மோர்ச்சா
சன்யுக்த் சமாஜ் மோர்ச்சா (Sanyukt Samaj Morcha) என்பது இந்தியாவில் உள்ள ஒரு அரசியல் கட்சி ஆகும்.
பின்னணி
2020ஆம் ஆண்டில், இந்திய நாடாளுமன்றத்தால் மூன்று விவசாய சட்டங்கள் நிறைவேற்றப்பட்ட பிறகு, இதற்கு எதிராக பெரும் எதிர்ப்பு ஏற்பட்டது. இந்த சட்டத்தினை இடைநிறுத்தும் வரை, 32 பஞ்சாப் விவசாயச் சங்கங்கள் அரசியலில் பங்கேற்பதில்லை என்று அறிவித்தன.
மூன்று விவசாய சட்டங்களைத் திரும்பப் பெறுவதாக இந்திய அரசாங்கம் அறிவித்த பிறகு, 32 பஞ்சாப் விவசாயச் சங்கங்கள் நடைபெற இருக்கும் பஞ்சாப் சட்டப் பேரவைத் தேர்தலில் பங்கேற்பதாக அறிவித்தன.
புதிய கட்சியின் முதல்வர் வேட்பாளராக பல்பீர் சிங் ராஜேவால் அறிவிக்கப்பட்டார். சம்யுக்த் கிசான் மோர்ச்சா புதிய கட்சியிலிருந்து விலகியது. இதற்கும் சம்யுக்த் கிசான் மோர்ச்சாவிற்கும் தொடர்பு இல்லை என்று கூறியது.
நவன் பஞ்சாப் கட்சியின் தலைவர் தரம்வீர் காந்தி சன்யுக்த் சமாஜ் மோர்ச்சா தனது ஆதரவைத் தெரிவித்தார்.
ஜனவரி 16, 2022 அன்று, அப்னா பஞ்சாப் கட்சி சன்யுக்த் சமாஜ் மோர்ச்சாவுடன் இணைந்தது.
2022 பஞ்சாப் தேர்தல்
2022ஆம் ஆண்டு நடைபெறும் பஞ்சாப் சட்டசபைத் தேர்தலில், சன்யுக்த் சமாஜ் மோர்ச்சா சன்யுக்த் சங்கர்ஷ் கட்சியுடன் கூட்டணியை அறிவித்தது.
மேற்கோள்கள்
பகுப்பு:இந்திய அரசியல் கட்சிகள் பகுப்பு:பஞ்சாப் (இந்தியா)
ரூர் இடைப்பகுதி
ரூர் இடைப்பகுதி சண்டை (Battle of Ruhr Pocket) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது ஜெர்மானியப் படையெடுப்பின் ஒரு பகுதியாகும். இது ஒரு சுற்றிவளைப்புச் சண்டையாகும் (battle of encirclement). மார்ச்-ஏப்ரல் 1945ல் நாசி ஜெர்மனியின் ரூர் பகுதியிலிருந்த ஜெர்மானியப் படைகளை மேற்கத்திய நேசநாட்டுப் படைகள் சுற்றி வளைத்துப் பிடித்தன.
வெரிடபிள் மற்றும் கிரெனேட் நடவடிக்கைகளின் மூலம் 1945 மார்ச் முதல் வாரம் நேசநாட்டுப் படைகள் ரைன் ஆற்றின் மேற்குக் கரையை அடைந்தன. அடுத்து ஜெர்மனியின் உட்பகுதியாகிய ரூர் பிரதேசத்தை ஒரு பரந்த முனையில் தாக்க நேசநாட்டு ஐரோப்பியத் தலைமை தளபதி டுவைட் டி. ஐசனாவர் திட்டமிட்டார். அதன்படி வடக்கில் ஃபீல்டு மார்ஷல் பெர்னார்ட் மோண்ட்கோமரி தலைமையிலான 21வது ஆர்மி குரூப்பும் தெற்கில் ஜெனரல் ஒமார் பிராட்லி தலைமையிலான அமெரிக்க 12வது ஆர்மி குரூப்பும் முன்னேறின. மார்ச் 7ம் தேதி தெற்கில் முன்னேற்றம் தொடங்கியது. பத்து நாட்கள் சண்டைக்குப்பின் அமெரிக்க 1வது ஆர்மி ரெமகன் என்ற இடத்திலிருந்த லுடன்டார்ஃப் பாலத்தின் வழியாக ரைன் ஆற்றைக் கடந்து ஊடுருவி விட்டது. மார்ர் 24ம் தேதி பிளண்டர் நடவடிக்கை மூலம் வடக்கிலும் ரைன் ஆற்றை நேசநாட்டுப் படைகள் கடந்து விட்டன.
பிறப் படைப்பிரிவுகள் ஜெர்மனியின் வடக்கு மற்றும் மத்திய பகுதிகளில் தங்கள் தாக்குதலைத் தொடங்கின. ஏப்ரல் 12ம் தேதி, 9வது மற்றும் 12வது ஆர்மிகள் தங்களிடையே ரூர் இடைப்பகுதியைப் பிரித்துக் கொண்டு, அதிலுள்ள ஜெர்மானியப் படைப்பிரிவுகளை அழிக்கத் தொடங்கின. மறுநாள் ரூர் இடைப்பகுதியின் கிழக்குப்பிரிவிலிருந்த ஜெர்மானியப் படைகள் சரணடைந்தன. மேற்கிலிருந்த படைகள் ஏப்ரல் 21ம் தேதி வரை தொடர்ந்து சண்டையிட்டன. பின் அவையும் சரணடைந்தன. ஆர்மி குரூப் பி இன் தலைமைத் தளபதி ஃபீல்டு மார்ஷல் வால்டர் மோடல் அமெரிக்கர்களிடம் சரணடையாமல் தற்கொலை செய்துகொண்டார். அமெரிக்கப் படைகள் சுமார் 3,25,000 ஜெர்மானிய வீரர்களைக் கைது செய்தன.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1945 நிகழ்வுகள் பகுப்பு:செருமன் வரலாறு
துரோண பருவம்
துரோண பருவம் (சமசுக்கிருதம்: द्रोण पर्व) இந்தியாவின் இதிகாசமான மகாபாரதத்தின் 18 பருவங்களுள் 7 ஆவது பருவம் ஆகும். பத்தாம் நாட்போரில் வீடுமர் இறந்தபின்னர் துரோணர் கௌரவப் படைகளின் தலைமைப் பொறுப்பை ஏற்பதுடன் இப்பருவம் தொடங்குகிறது. இப்பருவத்தில் பல முக்கியமான நிகழ்வுகள் இடம்பெறுகின்றன. துரியோதனின் வேண்டுகோளுக்கு இணங்க அவனைத் திருப்திப்படுத்துவதற்காகத் தருமபுத்திரனை உயிரோடு பிடிப்பதாகத் துரோணர் சூளுரைக்கிறார்.
அருச்சுனனின் மகன் அபிமன்யு, எதிரிகளின் வியூகத்தை உடைத்துக்கொண்டு உள்ளே நுழைந்து மீள முடியாமல் கொல்லப்பட்டான். இதற்குக் காரணமாக இருந்த செயத்திரதனைக் கொல்வதாக அருச்சுனன் சூளுரைத்தல், இதனைக் கேள்வியுற்ற கௌரவப் படைகள் சயத்திரதனுக்குக் கடுமையான பாதுகாப்பு வழங்குதல், சயத்திரதனைத் தேடி அருச்சுனன் எதிரிப் படைக்குள் புகுந்து நீண்ட தூரம் செல்லல், தருமரின் கட்டளைப்படி வீமனும், சாத்தியகியும் அருச்சுனனைத் தேடி எதிரிப் படைக்குள் புகுந்து போராடுதல், இறுதியில் சயத்திரதனை அருச்சுனன் கொல்லுதல் போன்ற நிகழ்வுகள் இந்தப் பருவத்தில் மிகவும் முக்கியமானவை.
வெளி இணைப்புகள்
பகுப்பு:மகாபாரத பருவங்கள் பகுப்பு:குருச்சேத்திரப் போர்கள்
யூரோப்பியம்(III) நைட்ரேட்டு
யூரோப்பியம்(III) நைட்ரேட்டு (Europium(III) nitrate) என்பது Eu(NO3)3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதனுடைய அறுநீரேற்று வடிவம் பொதுவாகக் காணப்படும் நைட்ரேட்டு வடிவமாகும். இது நிறம்ற்றும் நீர் உறிஞ்சும் தன்மையும் கொண்டிருக்கிறது.
தயாரிப்பு
யூரோப்பியம்(III) ஆக்சைடை நீர்த்த நைட்ரிக் அமிலத்தில் கரைத்தால் யூரோப்பியம்(III) நைட்ரேட்டு உருவாகிறது
யூரோப்பியம்(III) நைட்ரேட்டு சில ஈந்தணைவிகளுடன் சேர்ந்து வினைபுரிந்து அனைவுச் சேர்மங்களைத் தருகிறது. 1,2,3-டிரைமெசிக் அமிலத்துடன் நீர்வெப்ப நிபந்தனைகளுக்கு உட்பட்டு இது வினைபுரிந்து ஒருங்கிணைவுப் பலபடியாக யுரோப்பியம் உலோக-கரிமக் கட்டமைப்பை உருவாக்குகிறது.
மேற்கோள்கள்
பகுப்பு:யூரோப்பியம் சேர்மங்கள் பகுப்பு:நைட்ரேட்டுகள்
திருச்சிற்றம்பலக் கோவையார் திருத்தலங்கள்
திருச்சிற்றம்பலக் கோவையார் திருத்தலங்கள் என்பது சைவத்திருமுறைகளில் ஒன்றான திருக்கோவையாரில் பாடல் பெற்ற சிவாலயங்களாகும். இந்த திருக்கோவையாரை இயற்றியவர் மாணிக்கவாசகராவார்.
ஆதாரங்கள்
பகுப்பு:சிவன் கோயில்கள்
சமந்தராஜன்
சமந்தராஜன் (Samantaraja) (சுமார் 7ஆம் நூற்றாண்டு ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.
இவரது சரியான காலம் உறுதியாகத் தெரியவில்லை. தசரத சர்மாவின் கூற்றுப்படி, இவரது ஆட்சி சுமார் 725 VS (சுமார் 668 பொ.ச.) இல் முடிவடைந்தது. மறுபுறம், வரலாற்றாசிரியர் ஆர்.பி. சிங் இவரது ஆட்சியை சுமார் 684-709 பொ.ச. எனவும், மாணிக் ராய் '7 ஆம் நூற்றாண்டின் சாகம்பரியின் சகமான ஆட்சியாளரான சமந்தராஜா' என்றும் அடையாளம் காட்டுகிறார்.
இவரது வழித்தோன்றலான சோமேசுவரரின் 1170 பொச. தேதியிட்ட பிஜோலியா பாறைக் கல்வெட்டு, இவர் அகிச்சத்திரபுரத்தில் வத்ச முனிவரின் கோத்திரத்தில் பிறந்தார் என்று கூறுகிறது. அகிச்சத்ரபுரம் நவீன நாகௌருடன் அடையாளப்படுத்தப்பட்டுள்ளது.
இவரது மூதாதையரான வாசுதேவன், வரலாற்றுப் பதிவுகளில் இருந்து அறியப்படுகிறார். ஆனால் இருவருக்கும் இடையேயான உறவு உறுதியாகத் தெரியவில்லை. வாசுதேவனுக்குப் பிறகு, சகமானர்கள் வர்தனர்களால் மறைக்கப்பட்டனர். மேலும் சமந்தராஜன் சாகம்பரியில் சகமான ஆட்சியை மீட்டெடுத்தார் என்று வரலாற்றாசிரியர் ஆர்.பி. சிங் கருதுகிறார். சாகம்பரி தெய்வத்தின் அருளால் மாணிக் ராய் சௌகான் (சகமான) குடும்பத்தின் செல்வத்தை மீட்டெடுத்தார் என்று இடைக்கால பார்டிக் புராணங்கள் கூறுகின்றன. மாணிக் ராயை சமந்தா என்று சிங் அடையாளம் காட்டுகிறார்.
சமந்தராஜனுக்குப் பிறகு நரதேவன் ஆட்சிக்கு வந்தார்.
உசாத்துணை
பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்
இயல்நிலைப் பரவல்
புள்ளியியலின், நிகழ்தகவுக் கோட்பாட்டில், இயல்நிலைப் பரவல் அல்லது இயற் பரவல் (normal distribution) என்பது ஒரு தொடர் நிகழ்தகவுப் பரவலாகும். ஒரு சமவாய்ப்பு மாறியின் மெய்மதிப்புகள், சராசரி மதிப்பைச் சுற்றி நெருக்கமாக அணுகும் தோராயநிலையை விளக்குவதற்கு இப்பரவல் பெரும்பாலும் பயன்படுகிறது.
இப்பரவலின் நிகழ்தகவு அடர்த்திச் சார்பு:
பண்பளவைகள்(parameters) μ -பரவலின் சராசரியையும், σ 2  -பரவற்படியையும் குறிக்கும்.
இச்சார்பின் வளைவரை மணிவடிவில் அமையும். இவ்வளைவரை காசியன் வளைவரை அல்லது மணி வளைவரை என அழைக்கப்படுகிறது. மற்றும் σ 2 = 1 கொண்ட பரவல், திட்ட இயல்நிலைப் பரவல் அல்லது செந்தர இயல்நிலைப் பரவல் (standardized normal distribution) எனப்படும்.
புள்ளியியலில் இயல்நிலைப் பரவல் முக்கியமான ஒன்றாகக் கருதப்படுவதற்குப் பல காரணங்கள் உள்ளன. இயல்நிலைப் பரவலைச் சேர்ந்த பெரும்பாலான முடிவுகளைத் தெளிவாகக் காண முடியுமென்பதால் இப்பரவலைப் பகுப்பாய்வு முறையில் விளக்க முடியுமென்பது முதல் காரணமாகும். சில எளிய நிபந்தனைகளின் கீழ், அதிக அளவிலான சமவாய்ப்பு மாறிகளின் கூடுதலானது இயல்நிலைப் பரவலைப் பின்பற்றுகிறது என்ற கூற்றை எடுத்துரைக்கும் மைய எல்லைத் தேற்றத்தின் பின்விளைவாக இயல்நிலைப் பரவல் உருவானது. இரண்டாவது காரணம், நடைமுறை நிகழ்வுகளில் நாம் காணும் பலவகையான சமவாய்ப்பு மாறிகளை மாதிரிப்படுத்துவதற்கு இயல்நிலைப் பரவலின் மணிவடிவம் வசதியாக இருப்பது ஆகும். இயல்நிலைப் பரவலானது புள்ளியியல், தாவரவியல் மற்றும் சமூக அறிவியலில் சிக்கலான தோற்றப்பாடுகளுக்கான (phenomena) எளிய மாதிரியாகப் பயன்படுத்தப்படுகிறது.
வரையறை
இயல்நிலைப் பரவலின் எளியவகை, திட்ட இயல்நிலைப் பரவலாகும்.
திட்ட இயல்நிலைப் பரவலின் நிகழ்தவு அடர்த்திச் சார்பு:
இச்சார்பைப் பின்வரும் வகைக்கெழுச் சமன்பாடுகளைச் சரிசெய்யும் சார்பு f(x) ஆகவும் வரையறுக்கலாம்:
இச்சமன்பாடுகளைத் தீர்ப்பதன் மூலம் கிடைக்கும் இயல்நிலைப் பரவலின் சார்பு வடிவம்:
இதிலுள்ள  காரணி, இச்சார்பின் வளைவரையின் பரப்பு ஒரு அலகு என்பதை உறுதிப்படுத்துகிறது. அடுக்கிலுள்ள 1/2, வளைவரையின் அகலத்தை (வளைவுமாற்றுப் புள்ளிகளுக்கிடையே உள்ள தூரத்தில் பாதியளவு) ஒரு அலகாக்குகிறது. புள்ளியியலில் ஏனைய நிகழ்தகவுப்பரவல்களின் அடர்த்திச் சார்புகள் f அல்லது p  எனக் குறிக்கப்படுகிறது. ஆயினும் இப்பரவலின் அடர்த்திச் சார்பை ϕ (phi) என்ற கிரேக்க எழுத்தால் குறிப்பது வழக்கமாக உள்ளது. பொதுவாக,ஒரு இருபடிச் சார்பை அடுக்கேற்றப்படுத்துவதன் மூலம் இயல்நிலைப் பரவலைக் காணலாம்:
இச்சார்பின் வளைவரை மணிவடிவமாக இருக்கும். இச்சார்பு குழிவானதாக இருப்பதற்கு, a < 0 ஆக இருக்க வேண்டும். எப்பொழுதும் f(x) > 0 ஆக உள்ளது. a ன் மதிப்பை மாற்றுவதன் மூலம் மணி வளைவரையின் அகலத்தைக் கட்டுப்படுத்தலாம். b ன் மதிப்பை மாற்றுவதன் மூலம் மணியின் நடுமுகடினை x அச்சின் திசையில் நகர்த்தலாம். c ன் மதிப்பை மாற்றுவதன் மூலம் முகடின் உயரத்தைக் கட்டுப்படுத்தலாம். f(x) ஆனது உண்மையிலேயே Rன் மீதான ஒரு நிகழ்தகவு அடர்த்திச் சார்பாக இருப்பதற்கு, என்றிருக்குமாறு c ன் மதிப்பைத் தேர்ந்தெடுக்க வேண்டும் (இதற்கு  a < 0 என இருப்பதும் அவசியம்).
a, b, and c குப் பதில், சராசரி μ = -b/2a  மற்றும் பரவற்படி σ2 = 1/2a என்பதைப் பயன்படுத்தலாம். இப்புதிய பண்பளவைகளைப் பயன்படுத்தி நிகழ்தகவு அடர்த்திச்சார்பினை வசதியானதொரு திட்ட வடிவில் மாற்றிக் கொள்ளலாம்:
திட்ட இயல்நிலைப் பரவலின் சராசரி μ = 0 மற்றும் பரவற்படி σ2 = 1 ஆகவும் அமைவதைக் காண்க. திட்ட இயல்நிலைப் பரவலை σ அளவு கிடைமட்டமாக நீட்டிப்பதாலும்  μ அளவு வலப்புறத்தில் பெயர்ச்சி செய்வதாலும் கிடைக்கக்கூடிய பரவலாக எந்தவொரு இயல்நிலைப் பரவலையும் கருதலாம் என்பதை மேலே தரப்பட்ட சமன்பாட்டின் இறுதிப் பகுதியானது காட்டுகிறது.
பண்பளவைகள் μ மற்றும் σ  இரண்டும் முறையே மணி வளைவரையின் நடுமுகட்டையும் அகலத்தையும் குறிக்கும். அதேசமயம் இயல்நிலைப் பரவலின் சராசரி, இடைநிலை மற்றும் முகடு மூன்றும் சமமாக இருக்கும். அவை மூன்றையும் μ குறிக்கிறது. சமவாய்ப்பு மாறியின் மதிப்புகள், சராசரியைச் சுற்றி எவ்வாறு பரவியுள்ளது என்பதை σ2 தருகிறது. இது பரவற்படி என அழைக்கப்படுகிறது. σ2 ன் வர்க்க மூலம் பரவலின் திட்ட விலக்கமாகும்.
இயல்நிலைப் பரவலின் குறியீடு: N(μ, σ2).
சராசரி μ மற்றும் பரவற்படி σ2 கொண்ட இயல்நிலை சமவாய்ப்பு மாறியின் குறியீடு:
நிகழ்தகவு அடர்த்திச் சார்பு
இயல்நிலைப் பரவலின் நிகழ்தவு அடர்த்திச் சார்பு (probability density function-pdf): பரவற்படி, σ2 பூச்சியமாக இல்லாமல் இருந்தால் மட்டுமே இச்சார்பு முறைமைச் சார்பாக (proper function) இருக்கும். அப்பொழுது இச்சார்பு, முழு மெய்யெண் கோட்டின்மீது வரையறுக்கப்பட்ட ஒரு தொடர்ச்சியான சார்பாக அமையும். மேலும் இச்சார்பு காசியன் சார்பு எனவும் அழைக்கபடுகிறது.
பண்புகள்:
சேர்ப்பு அடர்த்திச் சார்பு.
இத்தொகையீட்டை erf,   எனச் சுருக்கமாகக் குறிக்கப்படும் சிறப்புச் சார்பான பிழைச் சார்பு(error function)மூலம் எழுதலாம். சராசரி μ மற்றும் பரவற்படி σ2 > 0 கொண்ட இயல்நிலை சமவாய்ப்பு மாறியின் cdf :
திட்ட இயல்நிலைப் பரவலின் cdf -ன் நிரப்பி: , இது Q-சார்பு என பொறியியலில் அழைக்கப்படுகிறது.
பண்புகள்:
சிறப்பியல்புச் சார்பு மற்றும் விலக்களவுகள் பிறப்பிக்கும் சார்பு
X என்ற சமவாய்ப்பு மாறியின் சிறப்பியல்பு சார்பு (Characteristic function): φX(t)  என்பது   eitX -ன் எதிர்பார்ப்பு மதிப்பாகும். இதில், i கற்பனை அலகு; t ∈ R, சிறப்பியல்புச் சார்பின் கோணவீச்சாகும் (argument). சிறப்பியல்புச் சார்பானது, நிகழ்தகவு அடர்த்திச் சார்பு ϕ(x) -ன் வூரியே மாற்றாக  அமையும்.
சராசரி μ மற்றும் பரவற்படி σ2, கொண்ட இயல்நிலைச் சமவாய்ப்பு மாறி X -ன் சிறப்பியல்புச் சார்பு:
சிறப்பியல்புச் சார்பை சிக்கலெண் தளம் முழுவதிலும் விரிவாக்கம் செய்யலாம்:
விலக்களவுகள் பிறப்பிக்கும் சார்பானது (moment generating function)  etX -ன் எதிர்பார்ப்பு மதிப்பாக வரையறுக்கப்படுகிறது.
ஒரு இயல்நிலைச் சமவாய்ப்பு மாறியின் விலக்களவுகள் பிறப்பிக்கும் சார்பு:
குவிப்பெருக்கம் பிறப்பிக்கும் சார்பானது விலக்களவுகள் பிறப்பிக்கும் சார்பின் மடக்கையாகும்:
இது t-ல் அமைந்த ஒரு இருபடிக் கோவையானதால் முதல் இரு குவிப்பெருக்கங்கள்(cumulants) மட்டுமே பூச்சியமற்றதாகும்.
விலக்களவுகள்
இயல்நிலைப் பரவலுக்கு அனைத்து வரிசை விலக்களவுகளும் (Moments) உண்டு. சராசரி μ மற்றும் பரவற்படி σ 2 கொண்ட இயல்நிலை சமவாய்ப்பு மாறி X -ன் எதிர்பார்ப்பு E காண இயலும். மேலும் அது Re[p] > −1என்றவாறுள்ள அனைத்து p -ன் மதிப்புகளுக்கும் முடிவுறு மதிப்பாக இருக்கும். பொதுவாக,  என்ற முழு எண் வரிசையிலான விலக்களவுகள்தான் கருத்திற் கொள்ளப்படுகின்றன. <ul> <li>மைய விலக்களவுகள்(Central moments) என்பவை சராசரி μ-ஐப் பொறுத்த  X ன் விலக்களவுகள் ஆகும். எனவே p வரிசையுடைய மைய விலக்களவு என்பது (X − μ) pன் எதிர்பார்ப்பு மதிப்பாகும்.
இங்கு n!! என்பது இரட்டைக் தொடர் பெருக்கம், அதாவது n முதல் 1 வரையிலான அனைத்து ஒற்றையெண்களின் பெருக்குத்தொகையைக் குறிக்கும்.
<li>மைய தனிமதிப்பு விலக்களவுகள்(Central absolute moments ) என்பவை |X − μ| -ன் விலக்களவுகள் ஆகும். இவை இரட்டை வரிசைகளுக்கு, வழக்கமான விலக்களவுகளாகவும் ஒற்றை வரிசைகளுக்குப் பூச்சியமற்றவையாகவும் இருக்கும். முழுஎண் அல்லாத p > −1 -க்கு கடைசி சூத்திரம் மெய்யாகும்.
<li>மூல விலக்களவுகள் மற்றும் மூல தனிமதிப்பு விலக்களவுகள்(Raw moments and raw absolute moments) என்பவை முறையே X மற்றும் |X| -ன் விலக்களவுகள் ஆகும்.
p -ன் மதிப்பு முழு எண்ணாக இல்லையென்றாலும் இவை பொருந்தும். <li>முதல் இரு குவிப்பெருக்கங்கள், μ  மற்றும் σ 2 ஆகும். ஏனைய உயர்வரிசை குவிப்பெருக்கங்கள் அனைத்தும் பூச்சியமாகும். </ul>
இயல்நிலை சமவாய்ப்பு மாறியைத் திட்டப்படுத்துதல்
அனைத்து இயல்நிலை சமவாய்ப்பு மாறிகளையும் திட்ட இயல்நிலை சமவாய்ப்பு மாறிகளுடன் தொடர்புபடுத்தலாம். சராசரி μ மற்றும் பரவற்படி σ2  கொண்ட இயல்நிலை சமவாய்ப்பு மாறி X  எனில், என்பது சராசரி 0 மற்றும் பரவற்படி 1 கொண்ட திட்ட இயல்நிலை சமவாய்ப்பு மாறியாகும். மறுதலையாக Z எனும் திட்ட இயல்நிலை சமவாய்ப்பு மாறியைக் கொண்டு, சராசரி μ மற்றும் பரவற்படி σ2 கொண்ட இயல்நிலை சமவாய்ப்பு மாறி X -ஐக் காணமுடியும்:
திட்ட இயல்நிலைப் பரவலின் pdf மற்றும் cdf -ன்  மதிப்புகள்  அட்டவணையைப் பயன்படுத்தி அதன் இயல்நிலைப் பரவலின் pdf மற்றும் cdf -ன் மதிப்புகளைக்  கணக்கிடுவது எளிதாக இருப்பதால், ஒரு இயல்நிலை சமவாய்ப்பு மாறியைத் திட்டப்படுத்துவது (Standardizing normal random variable)  பயனுள்ளதாகவும் வசதியானதுமாக அமைகிறது. ஒரு இயல்நிலைப்பரவல் மற்றும் அதன் திட்ட இயல்நிலைப் பரவலின் pdf மற்றும் cdf    இரண்டிற்கும் உள்ள தொடர்பு:
திட்ட விலக்கம் மற்றும் நம்பக இடைவெளிகள்
ஒரு இயல்நிலைப் பரவலில் கிட்டத்தட்ட 68% மதிப்புகள் சராசரியிலிருந்து  σ அளவு தூரத்துக்குள் அமையும்; 95% மதிப்புகள் சராசரியிலிருந்து 2σ தூரத்துக்குள் அமையும்;  99.7% மதிப்புகள் சராசரியிலிருந்து 3σ தூரத்துக்குள்ளும் அமையும். இக்கருத்து 68-95-99.7 விதி, அல்லதுஅனுபவ விதி அல்லது 3- சிக்மா விதி என அழைக்கப்படுகிறது. இன்னும் துல்லியமாகச் சொல்லவேண்டுமெனில், மணி வளைவரையில் μ − nσ மற்றும் μ + nσ-க்கிடையேயுள்ள பரப்பு: இங்கு erf என்பது பிழைச் சார்பாகும்.
மேற்கோள்கள்
பகுப்பு:நிகழ்தகவு
கோலாகுமுலி பள்ளத்தாக்கு
கோலாகுமுலி பள்ளத்தாக்கு (ஆங்கிலம்: Golaghmuli Valley ) என்பது பாக்கித்தானின் கில்கிட்-பால்டித்தானில் மேல் கிசரில் உள்ள ஒரு உயர்ந்த மலை பள்ளத்தாக்கு. இந்த பள்ளத்தாக்கு சித்ராலின் கிழக்கிலும், சுவாத்தின் வடக்கிலும் அமைந்துள்ளது. கோலாகுமுலி பள்ளத்தாக்கு சித்ரல் மற்றும் சுவாத்திலிருந்து உயர்ந்த மலைப்பாதைகளால் பிரிக்கப்பட்டுள்ளது. கோலாகுமுலி பள்ளத்தாக்கை அடைய, ஒரு நபர் கில்கிட்டிலிருந்து மேற்கே கில்கிட்-சித்ரால் சாலையில் செல்ல வேண்டும். பின்னர் குபிசு வழியாக நேராக தனது பயணத்தைத் தொடர வேண்டும். பிறகு, வடமேற்கு திசையில் யாசின் பள்ளத்தாக்கை அடைந்து நேராக சாலை கோலாகுமுலி பள்ளத்தாக்குக்குச் செல்லலாம்.
வரலாறு
கோலாகுமுலி பள்ளத்தாக்கு கிசர் மாவட்டத்தின் புதிய வட்டமான பாந்தரின் ஒரு பெரிய பகுதி ஆகும். இது முன்னர் குபிசு வட்டத்தின் ஒரு பகுதியாக இருந்தது. பாக்கித்தான் மக்கள் கட்சியின் அரசாங்கத்தில், கோலாகுமுலியை கிசரின் புதிய மாவட்டமாக்க செய்ய முடிவு செய்யப்பட்டது. ஆனால் பாக்கித்தான் முஸ்லிம் லீக் (என்) அரசாங்கம் அதற்கு ஒரு வட்டத்தின் முழு அதிகாரத்தையும் கொடுத்தது. பாந்தரை முதலில் ஆளுநர் குபிசு, அரசர் உசேன் அலிகான் மக்பூன் ஆட்சி செய்தார். குபிசின் அரசர்கள் சிறந்த போர்வீரர்கள் மற்றும் கில்கிட்-பால்டித்தானின் சுதந்திர இயக்கத்தில் சீக்கியர்கள் மற்றும் தோக்ராக்களுக்கு எதிராக போராடினர். ஆனால் அவர்கள் இறுதியில் எல்லைப்புற குற்ற விதிமுறைகள் நடைமுறைப் படுத்தப்பட்ட நேரத்தில் அதிகாரத்தையும் கோ-இ-கிசரின் உரிமையையும் இழந்தனர்.
கோலாகுமுலி பள்ளத்தாக்கு ஒரு முக்கியத்துவம் வாய்ந்த பகுதியாகும். ஏனெனில் இது ஒரு உயர்ந்த மலைப்பாதைக்கு வழிவகுக்கிறது, சித்ராலில் உள்ள இலாஸ்பூர் பள்ளத்தாக்குக்கு சாண்டுர் கணவாய் வழியாக, பின்னர் மஸ்தூஜுக்கு செல்கிறது. மற்றொரு நுழைவாயில் சுவாத் மாவட்டத்திற்கு செல்லும் அண்டரப் நல்லாவில் தாதைலி பாதையைக் கடந்து செல்கிறது.
கிராமங்கள்
கோலாகுமுலி மற்றும் கோலாக்முலி பள்ளத்தாக்கு ஆகியவை கிசர் மாவட்டத்த்தின் மேற்கில் அமைந்துள்ளன. இதில் பிங்கல், ராவத், சாமரன், சாசி, கோலாக்முலி,, கோலக்தோரி, தெரிச், கண்டரப், ஏரி, கெர்குசு, தேரு, கரீம் அபாத், கில்தி, பார்செத் உள்ளிட்ட கிராமங்கள் மற்றும் சாண்டூர் உட்பட குகுசு நல்லாவின் பரந்த பகுதி ஆகியவை அடங்கும்.
நிர்வாக ரீதியாக, கோலாகுமுலி வட்டம் புதியதாக அமைக்கப்பட்ட ஒரு வட்டம் ஆகும். இவ்வட்டம் கில்கிட்-பால்டித்தானின் அதிகார எல்லைக்கு உட்பட்டது. கோலாகுமுலி கிராமம் கோலாகுமுலி வட்டத்தின் தலைமையகமாகும். இருப்பினும், வட்டத்தில் கோலாகுமுலியும் மக்கள் தொகை கொண்ட ஒரு கிராமமாகும்.
மதம்
இசுலாம் மட்டுமே இங்கு பின்பற்றப்படுகிறது. மக்கள் இஸ்மாயிலி மற்றும் சுன்னி இசுலாம் பிரிவுகளைச் சேர்ந்தவர்கள். மொத்த மக்கள் தொகையில் 65% இஸ்மாயிலி இஸ்லாத்தைச் சேர்ந்தவர்கள், மீதமுள்ளவர்கள் சுன்னி இஸ்லாத்தைச் சேர்ந்தவர்கள்.
காலநிலை
கோலாகுமுலி பள்ளத்தாக்கின் காலநிலை உள்ளூர் புல்வெளி காலநிலையாக கருதப்படுகிறது. ஆண்டின் போது, சனவரி முதல் மார்ச் இறுதி வரை மழை பொழிவு இருக்கும். கோப்பென் காலநிலை வகைப்பாட்டின்படி இங்கு அரை வறண்ட காலநிலையாக கருதப்படுகிறது. கோலாகுமுலி பள்ளத்தாக்கின் சராசரி ஆண்டு வெப்பநிலை 19.6. C ஆகும். ஆண்டுதோறும் சுமார் 429 மி.மீ மழை பெய்யும்.
பழங்குடியினர்
கோலாகுமுலி பள்ளத்தாக்கில் ஏராளமான இனங்கள் வாழ்கின்றன. இங்கு பல பழங்குடியினர் வாழ்கின்றனர்.
கணவாய்கள்
கோலாகுமுலி பள்ளத்தாக்கு மிகவும் மலைப்பாங்கான இடத்தில் உள்ளது. இது சுவாத் மற்றும் சித்ராலின் எல்லையுடன் அமைந்துள்ளது. சாண்டூர் கணவாய் கோலாகுமுலி பள்ளத்தாக்கை சித்ரலுடன் இணைக்கிறது. தாதரிலி (தாதைலி) கணவாய் கோலாகுமுலி பள்ளத்தாக்கை சுவாத்துடன் இணைக்கிறது. சுவாத் மாவட்டத்திற்கான மற்றொரு கணவாய் அருகிலுள்ள குகுஷ் லங்கர் (பஹா) ஏரி, இது நக்லாச்சோ தஹார் என்று அழைக்கப்படுகிறது. சுமர்கன் ஆன் என்ற மற்றொரு கணவாய் பார்செட்டை மேஸ்துஜ் சபாலியுடன் இணைக்கிறது. சுமர்கன் ஆன் உடன், கோட்பார் ஆன் அமைந்துள்ளது. இது பார்செட்டை கார்ச்சினுடன் இணைக்கிறது. இந்த கணவாய்கள் அனைத்தும் சுற்றுலா பயணிகள் மற்றும் மலையேறுபவர்களுக்கு தங்கள் பயணத்தை குறைக்க எளிதானது.
ஏரிகள்
கோலாகுமுலி பள்ளத்தாக்கில் பல ஏரிகள் உள்ளன;
வெளி இணைப்புகள்
பகுப்பு:பாக்கித்தான் பள்ளத்தாக்குகள் பகுப்பு:இமயமலைத் தொடர்
பூர்வீக சங்கீத உண்மை
நூலமைப்பு
இந்நூல் ஐந்து பகுதிகளைக் கொண்டுள்ளது.
இவற்றையும் பார்க்கவும்
பகுப்பு:தமிழிசை ஆய்வு நூல்கள் பகுப்பு:20 ஆம் நூற்றாண்டுத் தமிழிசை நூல்கள்
சரல் செயற்கைக்கோள்
சரல்(SARAL or Satellite with ARgos and ALtiKa) என்பது இந்தியா, பிரான்சு ஆகிய நாடுகள் இணைந்து "சரல் அல்டிகா" என்ற திட்டத்தை சேர்ந்து உருவாக்கிய செயற்கைக்கோள். இதன் எடை 409 கிலோகிராம் ஆகும். சரல் செயற்கைக்கோளுடன் 6 வித வேறு செயற்கைக்கோளும் பி.எஸ்.எல்.வி.-சி20 ஏவுகணை மூலம் 2013 பெப்ரவரி 25 ஆம் நாள் அன்று ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது.
வெளி இணைப்புகள்
பகுப்பு:இந்திய விண்வெளித் திட்டங்கள் பகுப்பு:செயற்கைக் கோள்கள்
குஷ் இராச்சியம்
குஷ் இராச்சியம் இன்றைய சூடான் குடியரசில், நீல நைல், வெள்ளை நைல், அத்பாரா ஆறு என்பவற்றின் சங்கமப் பகுதியில் இருந்த பண்டைக்கால வடகிழக்கு ஆப்பிரிக்காவின் இராச்சியம் ஆகும். வெண்கலக் காலத்தின் வீழ்ச்சியையும், புதிய எகிப்து இராச்சியத்தின் சிதைவைத் தொடர்ந்து உருவான இந்த இராச்சியம் தொடக்கத்தில் நப்பாத்தாவை மையமாகக்கொண்டு அமைந்திருந்தது. கிமு 5-ஆம் நூற்றாண்டில் அரசர் கசுத்தா பண்டைய எகிப்தைக் கைப்பற்றிய பின், குஷ் வம்ச அரசர்கள், எகிப்தின் 25 ஆவது வம்சத்தின் பார்வோன்களாக கிமு 656 வரை ஒரு நூற்றாண்டுகள் ஆண்டனர். எகிப்தின் 26-ஆம் வம்ச மன்னர் முதலாம் சாம்திக், எகிப்தை ஆண்ட குஷ் இராச்சிய மன்னர்களை விரட்டியடித்தார்.
கிபி முதலாம் நூற்றாண்டளவில் குஷ் இராச்சியத்தின் தலைநகரம் பேசா வம்சத்தினரால் கைப்பற்றப்பட்டது இவர்கள் பேரரசை மீள்வித்தனர். பின்னர், குஷ் இராச்சியத் தலைநகரம் அக்சும் இராச்சியத்தினால் கைப்பற்றப்பட்டு எரித்துத் தரைமட்டம் ஆக்கப்பட்டது.
பண்டைய எகிப்தும், குஷ் இராச்சியமும்
புதிய எகிப்து இராச்சியத்தினருக்குப் பின்னர் எகிப்தின் மூன்றாம் இடைநிலைக் காலத்தின் முடிவில் பண்டைய எகிப்தை ஆண்ட இறுதி வம்சம் ஆகும். எகிப்தியர் அல்லாத இவ்வம்சத்தினர் மேல் எகிப்தின் (தெற்கு எகிப்து) நபதா நகரத்தை தலைநகராகக் பண்டைய எகிப்தை கிமு 744 முதல் கிமு 656 முடிய 88 ஆண்டுகள் ஆண்டனர். இவ்வம்சத்தை நிறுவிய மன்னர் பியே ஆவார். இவ்வம்சத்தின் இறுதி பார்வோன் தந்தமானி ஆவார்.
புது எகிப்திய இராச்சியத்திற்குப் பின்னர் இவ்வம்சத்தினர் மட்டும் தங்களது குஷ் இராச்சியத்துடன், மேல் எகிப்து மற்றும் கீழ் எகிப்து பகுதிகளை இணைத்து ஆண்டனர்.இவ்வம்சத்தினர் எகிப்திய பண்பாட்டை ஏற்றுக்கொண்டாலும், தங்களது குஷ் இராச்சியத்தின் பண்பாட்டையும் எகிப்தில் கலந்தனர். இவ்வம்சத்தினர் நூபியா எனப்படும் தற்கால சூடான் பகுதிகளில், பண்டைய எகிப்தியரைப் போன்றே தங்களுக்கான கல்லறைப் பிரமிடுகளை கட்டிக்கொண்டனர்.
கிமு 656-இல் பண்டைய அண்மை கிழக்கின் புது அசிரியப் பேரரசின் பகுதிகளை கைப்பற்ற 25-வது வம்சத்தவர்கள முயன்ற போது, புது அசிரிய இராச்சியத்தின் பேரரசர் அசூர்பனிபால், இவ்வம்சத்தின் படையினரை விர்ட்டியடித்ததுடன், இவ்வம்சத்தினர் ஆண்ட குஷ் இராச்சியம், மேல் எகிப்து மற்றும் கீழ் எகிப்து பகுதிகளை கைப்பற்றினார்.
மேற்கோள்கள்
பகுப்பு:ஆபிரிக்க வரலாறு பகுப்பு:ஆபிரிக்காவின் முன்னாள் நாடுகள் பகுப்பு:எகிப்தின் வரலாறு பகுப்பு:பண்டைய எகிப்திய இராச்சியங்கள்
நரேஷ் குஜ்ரால்
நரேஷ் குஜ்ரால் (பிறப்பு 1948 ஆம் ஆண்டு மே 1948)   என்பவா், ஒரு ஷிரோமணி அகலி தளம்  கட்சியை சோ்ந்த அரசியல்வாதி ஆவார். இவர் இந்தியாவின் நாடாளுமன்றத்தின் மேல்சபையான  மாநிலங்களவை க்கு, பஞ்சாப்  மாநிலத்திலிருந்து தோ்ந்தெடுக்கப்பட்ட, இந்திய நாடாளுமன்ற உறுப்பினராவார்.
இந்தியாவின் முன்னாள் பிரதமரான இண்டர் குமார் குஜரால் அவா்களின் மகன் ஆவார்.
மேற்கோள்கள்
பகுப்பு:1948 பிறப்புகள் பகுப்பு:வாழும் நபர்கள்
தெற்கு ரீடு மான்
தெற்கு ரீடு மான், ( southern reedbuck, rietbok or common reedbuck ) என்பது தெற்கு ஆப்பிரிக்காவில் பொதுவாகக் காணப்படும் ஒரு பகலாடி மறிமான் ஆகும். இது முதன்முதலில் 1785 இல் டச்சு மருத்துவரும் இயற்கை ஆர்வலருமான பீட்டர் போடார்ட் என்பவரால் விவரிக்கப்பட்டது. இது ரீடு மான் பேரினத்தையும், மாட்டுக் குடும்பத்தையும் சேர்ந்தது. இந்த விலங்கின் சராசரி நிறை 58 கிலோ (128 பவுண்டு) மற்றும் உடல் நீளம் சுமார் 134–167 செமீ (53–66 அங்குலம்) ஆகும்.
வகைபிரித்தல் மற்றும் சொற்பிறப்பியல்
இது முதன்முதலில் 1785 இல் டச்சு மருத்துவரும் இயற்கை ஆர்வலருமான பீட்டர் போடார்ட் என்பவரால் விவரிக்கப்பட்டது. இது ரீடு மான் பேரினம் மற்றும்  மாட்டுக் குடும்பம் என வகைப்படுத்தபட்டுள்ளது. இதன் விலங்கியல் பெயரான Redunca arundinum என்பது இரண்டு இலத்தீன் சொற்களிலிருந்து இடப்பட்டது: ரெடுங்காஸ் (பின்னோக்கி வளைந்திருக்கும், அதே சமயம் கொம்புகள் முன்னோக்கி வளைந்திருக்கும்) மற்றும் அருண்டோ ( ஹருண்டோ ) (நாணல் என்று பொருள்; அருண்டினம், நாணல் தொடர்பானது) இந்த நாணற் புற்களுக்கு இடையில் இவை அதிகம் காணப்படுவதால் இதுவும் இதன் பெயரில் இணைந்துள்ளது.
விளக்கம்
தெற்கு ரீடு மான்கள், ரெடுங்காவில் உள்ள மற்ற இனங்களை விட பெரியது, அதாவது ''ஆர். ரெடுங்கா (போஹோர் ரீடு மான்) மற்றும் ஆர்.'' ஃபுல்வோருஃபுலா (மலை ரீடு மான் ) ஆகியவற்றை விட பெரியது. இது நிற்கும்போது தோள் வரை 80-90 செமீ (31-35 அங்குலம்) உயரமாக உள்ளது. பெண் மான்களின் எடை 48 கிலோ, ஆண் மான்களின் எடை 68 கிலோ என்று இருக்கும் இவற்றின் ஒவ்வொரு முன்கால்களின் முன்பகுதியில் தனித்தன்மை வாய்ந்த கருத்த கோடுகள் மற்றும் கீழ் பின்னங்கால் மற்றும் கண்களைச் சுற்றி வெண்மையான வளையங்களைக் கொண்டுள்ளது. இதன் ஆயுட்காலம் 10 ஆண்டுகள்.
தெற்கு ரீடு மான்களில்இதன் உரோமம் மென்மையாக கிட்டத்தட்ட கம்பளி போன்று இருக்கும். இதன் உடலின் நிறம் வெளிர் சாம்பல்-பழுப்பு நிறத்தில் இருக்கும், மேலும் கழுத்து மற்றும் மார்பில் நிறம் மங்கியதாக இருக்கும். இதன் உதடுகள் மற்றும் கன்னம் அருகில் உள்ள பகுதிகளில் வெள்ளை உரோமங்கள் உண்டு. இவற்றின் வால் குட்டையாகவும் முடிகள் நிறைந்ததாக இருக்கும். வாலின் அடிப்பகுதி வெண்மையாக இருக்கும். இவற்றில் பெண் மான்களுக்கு கொம்புகள் இல்லை. ஆண் மான்களுக்கு முன்னோக்கி வளைந்த கொம்புகள் உண்டு. கொம்புகள் சுமார் 35-45 செமீ (14-18 அங்குலம்) நீளம் கொண்டவை.
சூழலியல்
தெற்கு ரீடு மான்கள் இணையாகவோ அல்லது தனித்தோ வாழ்கின்றன. சில நேரங்களில், இவை சுமார் 20 மான்களைக் கொண்ட மந்தைகளாகவும் இருக்கின்றன. இவை பகல் வெப்பத்தின்போது புல் அல்லது நாணல் படுக்கைகளில் படுத்துக் கொள்ள விரும்புகிறன. மேலும் இவை விடியற் காலையிலும், மாலையிலும், சில நேரங்களில் இரவிலும் கூட மேய விரும்புகின்றன. மூத்த ஆண் ரீடு மான் 35-60 எக்டேர் நிலப்பரப்பை தனது பிராந்தியமாக கொண்டு நிரந்தரமாக வசிக்கிறது. பொதுவாக தன் எல்லைக்குள் ஒற்றைப் பெண் மானுடன் சேர்ந்து வாழ்கிறது. பெண் மானுக்கு போட்டியாக வரும் வேறு ஆண் மான்களை எதிர்த்து தடுக்கிறது. மூத்த ஆண் மான்களுக்காக பெண் மான்களும் இளம் ஆண் மான்களும் குதித்து நடனம் ஆடுகிறன. நடனத்தின் போது, குட்டி மான்கள் வேகமாக ஓடுதல், தாவுதல், வாலை  சுருட்டுதல் போன்றவற்றைச் செய்கிறது. இந்த மான்கள் கோடையில் எல்லா நேரங்களிலும் சுறுசுறுப்பாக இருக்கும். ஆனால் ஈரமிக்க காலத்தில் இரவாடிகளாக இருக்கும். ஓய்வெடுக்கவும், மேயவும், நீர்ருந்தவும், நல்ல இடங்களை அடையவும் தொடர்ந்து வழக்கமான பாதைகளைப் பயன்படுத்துகிறது. இவற்றறின் வசிப்பபிடமாக காடுகளில் இவற்றின் சராசரி வாழ் எல்லையானது பெண் மான்களுக்கு 123 எக்டேர் மற்றும் ஆண் மான்களுக்கு 74 எக்டேர் என மதிப்பிடப்பட்டுள்ளது.
இவற்றை முதன்மையாக வேட்டையாடுபவைகளாக சிங்கங்கள், சிறுத்தைகள், சிவிங்கிப்புலிகள், புள்ளிக் கழுதைப்புலிகள், கேப் வேட்டை நாய்கள், மலைப்பாம்புகள், முதலைகள் ஆகியவை உள்ளன. ஏறக்குறைய ஒரே நிறத்தில் இருக்கும் இவற்றின் உடல் நிறத்தின் காரணமாக இவை புல்வெளிகளில் தங்களை எளிதாக மறைத்துக்கொள்ள முடிகிறது. காட்டு விலங்குகள் இவற்றைத் தாக்க வரும்பொழுது மிக விரைவாக ஓடும். ஒரு குறிப்பிட்ட தொலைவுக்கு ஓடிய பிறகு நின்று திரும்பிப் பார்க்கும். பின்னால் துரத்திவந்த விலங்கைக் காணவில்லையானால் தொடர்ந்து ஒடாமல் அப்படியே நின்றுவிடும். ஆபத்து குறித்து மற்றவிலங்குகளுக்கு எச்சரிக்க இவை தங்கள் நாசி வழியாக ஒரு சீழ்க்கை மற்றும் கிளிக் என்பது போன்ற ஒலியைப் பயன்படுத்துகின்றன.
உணவு
இவை ஒரு தாவர உண்ணி ஆகும். இவை முக்கியமாக புற்களை உண்கிறது. மேலும் இவை செடிகள் மற்றும் நாணல்களையும் உண்கிறது. நீர் ஆதாரங்கள் உள்ள இடங்களில் வசித்தாலும் இவை தண்ணீருக்குள் நுழைவதில்லை. வறண்ட காலங்களில் சில நாட்களில் பல முறை நீர் அருந்தும்.
இனப்பெருக்கம்
தெற்கு ரீடு மான்கள் ஆண்டின் எல்லா காலங்களிலும் இனப்பெருக்கம் செய்கின்றன. இருப்பினும் பெரும்பாலான இனச்சேர்க்கை வெப்பமான மற்றும் ஈரமான பருவங்களில் நிகழ்கிறது. பெண் மான்கள் இரண்டு வயதாக இருக்கும் போது, பெற்றோரின் பிரதேசத்தை விட்டு வெளியேறும் தருணத்தில் பாலியல் முதிர்ச்சி அடைகின்றன. சற்றே தாமதமாக பாலியல் முதிர்ச்சி அடையும் ஆண் மான்கள், மூன்றாம் ஆண்டு வரை குடும்பக் குழுவில் இருக்கும். பெண் மான்கள் கருவுற்ற ஏழு முதல் எட்டு மாதங்களுக்குப் பிறகு ஒரு குட்டியை பெற்றெடுக்கின்றன. குட்டியானது அடுத்த இரண்டு மாதங்களுக்கு அடர்த்தியான, உயரமான புல்வெளியில் மறைந்து இருக்கும். பெண் மான் தன் குட்டியுடன் தங்காது. ஆனால் ஒவ்வொரு நாளும் 10 முதல் 30 நிமிடங்கள்வரை மட்டுமே சென்று அதற்கு பாலூட்டும்.
வாழ்விடம் மற்றும் பரவல்
இடது|thumb| தென்னாப்பிரிக்காவின் குரூகர் தேசிய பூங்காவில் ஒரு ஆண் மான் தெற்கு ரீடு மான்கள் காபோன் மற்றும் தன்சானியாவில் இருந்து தென்னாப்பிரிக்கா வரை பரவியுள்ளன. அவற்றின் வாழிடம் வடக்கே மியோம்போ வனப்பகுதி வரை நீண்டுள்ளது. இவை உயரமான புல், நாணல்கள் உள்ள நீர்நிலைகள், மேய்ச்சல் நிலங்கள், வனப்பகுதிகள், பள்ளத்தாக்குகள் போன்ற ஈரமான புல்வெளிகளில் வாழ்கின்றன. மலகரசி ஆற்றின் அருகே பருவகால வெள்ளப் பள்ளத்தாக்குகளில் இவை காணப்படுகின்றன. மேலும் இவை தெற்கு சவன்னாக்களான டிச்சிபங்கா மற்றும் என்டெண்டே ( சைரில் ) ஆகியவற்றிலும் நிகழ்கின்றன.
பாதுகாப்பு மற்றும் அச்சுறுத்தல்கள்
தெற்கு ரீடு மான்கள் பரவலாக உள்ளன. ஆனால் இவை மனிதக் குடியிருப்புகளின் பரவலால் தங்கள் முந்தைய வாழிடங்களின் சில பகுதிகளிலிருந்து (காங்கோ போன்றவை) அற்றுவிட்டன. இது அவற்றின் வாழ்விட அழிவு மற்றும் இறைச்சி மற்றும் கொம்புடன் கூடிய தலைக்காக வேட்டையாடுவதல் போன்றவை காரணங்களாக உள்ளன. அணுகவும் கொல்லவும் எளிதான மறிமான்களில் இவையும் ஒன்று என்று கூறப்படுகிறது. தற்போது உள்ள அனைத்து தெற்கு ரீடு மான்களில் 60% பாதுகாக்கப்பட்ட வனப் பகுதிகளிலும், 13% தனியார் நிலங்களிலும் நிகழ்கின்றன. வாழ்விட இழப்பு மற்றும் அதிகப்படியான வேட்டை ஆகிய கலவையான காரணங்களால் தெற்கு ஆப்பிரிக்காவின் பெரும்பாலான பகுதிகளில் இந்த இனங்கள் அரிதாகிவிட்டன. மேலும் மேற்கு மற்றும் நடு ஆபிரிக்காவில் இவற்றின் எண்ணிக்கை அபாயகரமான அளவிற்கு குறைந்துள்ளன; காபோன் மற்றும் காங்கோ மக்களாட்சிக் குடியரசில் உள்ளவை கிட்டத்தட்ட அழிந்துவிடும் என்று அஞ்சப்படுகிறது.
குருதித்தேக்க இதயத் திறனிழப்பு
இதயத் திறனிழப்பு (Heart failure, HF), அல்லது குருதித்தேக்க இதயத் திறனிழப்பு (congestive heart failure, CHF) அல்லது இதயத்தசை திறனிழப்பு (congestive cardiac failure, CCF), என்பது  உடலின் குருதியோட்டத்திற்கு உதவுகின்ற எக்கியாக இதயம் செயற்படத் தவறுதலால் ஏற்படும் நோயறிகுறிகளின் தொகுப்பாகும்;  தனது கட்டமைப்பு அல்லது செயற்பாட்டு குறைபாட்டால் இதயம் தன் ஒவ்வொரு இதயத் துடிப்பின் போதும் குருதியால் நிரப்பாமலும் அல்லது வெளியேற்றாமலும் இருப்பதால் இந்த அறிகுறிகளும் உணர்குறிகளும் ஏற்படுகின்றன. மூச்சுத் திணறல், சோர்வாக உணர்தல், கால் வீக்கம் பொதுவான அறிகுறிகளாக உள்ளன. உடற்பயிற்சியின்போது மூச்சுத் திணறல் கடுமையாக இருக்கும்; படுத்திருக்கும்போதும் மூச்சுத் திணறல் அதிகமாகி இரவில் விழிப்பேற்படுத்தக் கூடும். உடற்பயிற்சி செய்யும் திறன் குறைவதும் பொதுவான இயல்பாகும். மார்பு நெரிப்பு உள்ளிட்ட நெஞ்சு வலி பொதுவாக இதயத் திறனிழப்பால் ஏற்படுவதில்லை.
காரணங்கள்
இதயத் திறனிழப்பிற்கான பொதுவான காரணங்களாக குருதி ஊட்டக்குறை இதய நோய், முந்தைய மாரடைப்பு, உயர் இரத்த அழுத்தம், ஏட்ரியக் குறு நடுக்கம், இதய அடைப்பிதழ் நோய், கூடிய மதுப் பயன்பாடு, நோய்த்தொற்று, மற்றும் காரணமறியா இதயத் தசைநோய் ஆகியன உள்ளன. இவை இதயத்தின் அமைப்பில் அல்லது செயற்பாட்டில் மாற்றங்களை ஏற்படுத்தி இதயத் திறனிழப்பிற்கு வித்திடுகின்றன. இடது இதயக் கீழறை திறனிழப்புகள் இருவகையாக வகைபடுத்தப்பட்டுள்ளன – குறைந்த பகுதி வெளியேற்றம் (HFrEF), கேடுறா பகுதி வெளியேற்றம் (HFpEF) – இவை இடது இதயக் கீழறையின் சுருங்குதன்மை, இளப்பாற்றுகை எவ்வாறு பாதிக்கப்பட்டுள்ளது என்பதைக் கொண்டு அமையும். இதயத் திறனிழப்பின் தீவிரம் எந்தளவில் பயிற்சி செய்யவியலும் என்பதைக் கொண்டு கணிக்கப்படுகின்றது.
இதயத் திறனிழப்பும் மாரடைப்பும் இதய நிறுத்தமும் வெவ்வேறானவை. மாரடைப்பு இதயத்திற்கு குருதி வழங்கும் தமனியில் ஏற்படும் உறைகட்டிகளால் ஓட்டம் தடைபட்டு இதயத்தசையின் சில பகுதிகள் இறப்பதால் ஏற்படுவதாகும். இதய நிறுத்தத்தில் இதயம் முழுமையாக செயலிழந்து இரத்தவோட்டம் நிற்பதாகும். இதயத் திறனிழப்பின் அறிகுறிகளை ஒத்த அறிகுறிகள் கொண்ட பிற நோய்கள் உடற் பருமன், சிறுநீரகச் செயலிழப்பு, கல்லீரல் நோய்கள், குருதிச்சோகை, தைராய்டு நோய்கள் ஆகியன. எனவே நோயறிகுறிகள், உடற் பரிசோதனை, மீயொலி இதயவரைவு ஆகியன கொண்டு அறுதியீடு செய்யப்படுகின்றது. குருதிப் பரிசோதனைகள், இதய துடிப்பலைஅளவி, மற்றும் நெஞ்சக கதிர்வீச்சு ஒளிப்படம் ஆகியன அடிப்படைக் காரணத்தை தீர்மானிக்கப் பயன்படும்.
சிகிச்சைகள்
இதற்கான சிகிச்சை நோயின் தீவிரத்தையும் அடிப்படைக் காரணத்தையும் சார்ந்துள்ளது. நெடுநாள் நிலைத்த மிதமான இதயத் திறனிழப்பு நோயாளிகளுக்கு வாழ்க்கைமுறை மாற்றங்கள், (புகைநிறுத்தம், உடற் பயிற்சி, உணவுப் பழக்க மாற்றங்கள்) மருந்துகள் தரப்படுகின்றன. இடது இதயக் கீழறை குறைபாடுள்ளோருக்கு ஏசிஈ தடுப்பான்பான்கள், ஆஞ்சியோட்டன்சின் ஏற்பி அடைப்பான்கள், வால்சர்டன்கள்,பீட்டா அடைப்பான்கள் போன்ற மருந்துகள் தரப்படுகின்றன. தீவிரநிலை நோயாளிகளுக்கு அட்ரீனல் சுரப்பு இயக்குநீர் எதிர்மருந்துகள், நைட்ரேட் உடன் ஐட்ராலசைன் ஆகியன பயன்படுத்தலாம். சிறுநீரிறக்கிகள் நீர்ச் சேமிப்பை தடுத்து மூச்சிறைச்சலை கட்டுப்படுத்தப் பயனாகின்றன. சில நேரங்களில், காரணத்தை முன்னிட்டு, செயற்கை இதயமுடுக்கி அல்லது பதிக்கக்கூடிய இதய துடிப்படக்கி பரிந்துரைக்கப்படலாம். மேலும் சிலருக்கு இதய மீயொத்தியைவு சிகிச்சை (CRT) தரப்படலாம். சிலருக்கு இதய சுருங்குதிறன் பண்பேற்றம் பயனாகலாம். இந்த சிகிச்சைகளுக்குப் பிறகும் குணமடையாதவர்களுக்கு கீழறை உதவி கருவியோ (இடது, வலது, அல்லது இரண்டு கீழறைகளுக்கும்), அல்லது அரிதாக இதய மாற்றோ பரிந்துரைக்கப்படலாம்.
நோய்ப் பரவல்
இதயத் திறனிழப்பு மிகவும் பரவலான, விலையுயர்ந்த, இறப்புக்கு வாய்ப்புள்ள நோய். மூத்த குடிமக்களில் மருத்துவமனையில் சேர்க்கப்படும், மீளவும் அனுமதிக்கப்படும் நோய்களில் முதன்மையான காரணமாக இந்நோய் விளங்குகின்றது. 2015இல் உலகளவில் இது ஏறத்தாழ 40 மில்லியன் மக்களை பாதித்துள்ளது. ஒட்டுமொத்தமாக கிட்டத்தட்ட 2% மூத்தோர் இதயத் திறனிழப்பால் அவதியுறுகின்றனர். இவர்களில் 65 அகவைக்கு மேலானவர்களில் இது 6–10% ஆக உயர்ந்து உள்ளது. இந்த வீதங்கள் கூடும் என மதிப்பிடப்பட்டுள்ளது. அறுதியாக நோயறிந்த முதலாமாண்டில் இறப்பு வீதம் ஏறத்தாழ 35% ஆகவும் இரண்டாமாண்டில் எஞ்சியிருப்போரில் 10%க்கு குறைவாகவும் உள்ளது. இந்த அளவிலான இறப்பு வாய்ப்பு சில புற்றுநோய்களை ஒத்துள்ளது. ஐக்கிய இராச்சியத்தில், அவசரநிலை மருத்துவமனை சேர்க்கைகளில் 5% இந்நோயாக உள்ளது. இதயத் திறனிழப்பு பண்டைக்காலங்களிலேயே அறியப்பட்டிருந்தது. கி.மு 1550 ஆண்டிலேயே எபர்சு பாபிரசு இதனைக் குறித்து குறிப்பிட்டுள்ளார்..
வெளி இணைப்புகள்
பகுப்பு:முதுமை தொடர்பான நோய்கள் பகுப்பு:மூளை மரபியல் கோளாறுகள் பகுப்பு:இதயக் கோளாறுகள்
தூங்கெயில் கதவம்
தூங்கு எயில் கதவம் என்பது சங்ககாலத்தில் வானத்தில் தொங்கும்படி அமைக்கப்பட்டிருந்த ஒரு கோட்டைக்கதவு.
சங்ககாலக் கட்டடக்கலை
எயில் என்னும் சொல் கோட்டையைக் குறிக்கும். தூங்குதல் என்னும் சொல் சங்ககாலத்தில் தொங்குதலைக் குறிக்கும். எயிலின் கதவம் தொங்கும்படி அமைக்கப்பட்டிருந்தது. எயிற்கதவத்தைத் திறக்கும்படி, ஐயவி என்னும் கணையமரத் தாழ் இட்டு அமைப்பதுதான் வழக்கம். இந்தக் கோட்டையை அமைத்த அரசன் கடவுள் அஞ்சி இதன் கதவைத் தொங்கும்படி அமைத்திருந்தான். இக்காலத்தில் மேலே சுருண்டுகொள்ளும் கதவை அமைக்கிறோம். இந்தத் தூங்கெயிற்கதவம் வாயிலின் இருபுற எயில் பிடிப்பில் ஏறி இறங்கும்படி அமைக்கப்பட்டிருந்தது. கதவு மேலே ஏறி நிற்கும்போது எப்படித் தோன்றும் என்று எண்ணிப் பாருங்கள். வானத்தில் தொங்குவது போலத்தானே தோன்றும். எனவே வானத்து இழைத்த கதவு என்று அதனைக் குறிப்பிட்டனர்.
கடவுள் அஞ்சி கட்டியது
இதனைக் கட்டியவன் கடவுள் அஞ்சி என்னும் அரசன். இந்தக் கோட்டைக்குள் வண்டன் என்பவனின் செல்வம் இருந்தது. இந்தக் கோட்டையைச் செல்வத்துக்கு உடைமையாளியான வண்டன் என்பவனே பாதுகாத்துவந்தான்.
களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம்.
அடிப்படைச் சான்று
கடவுள் அஞ்சி வானத்து இழைத்த
எழூஉ நிவந்து அன்ன பரேர் எறுழ் முழவுத்தோள்
வெண்டிரை முந்நீர் வளைஇய உலகத்து
வண்புகழ் நிறுத்த வகைசால் செல்வத்து
- காப்பியாற்றுக் காப்பியனார் - பதிற்றுப்பத்து 31
செம்பியன் எறிந்தது
தூங்கெயில் எறிந்த தொடிதோட் செம்பியன் ஒரு சோழ மன்னன். இவன் சோழன் குளமுற்றத்துத் துஞ்சிய கிள்ளிவளவனின் முன்னோன். இவன் தூங்கெயில் கோட்டையை அழித்தான்.
அடிப்படைச் சான்று
ஒன்னார்
ஓங்கு எயில் கதவம் உருமுச் சுவல் சொறியும்
தூங்கெயில் எறிந்த தொடி விளங்கு தடக்கை
நாடா நல்லிசை நற்றேர்ச் செம்பியன்
ஓடாப் பூட்கை உறந்தை
சார்தல்
ஒன்னார் உட்கும் துன் அருங் கடுந்திறல்
தூங்கெயில் எறிந்த நின் ஊங்கணோர்
thumb|300px|right|படத்தில் தோன்றுவது பாபிலோன் தொங்கு தோட்டம் thumb|200px|left|இக்காலத் தூங்கெயில் வகை
ஒப்பீடு
கி.மு. 1867-இல் ஈராக் நாட்டில் கட்டப்பட்டிருந்த தொங்கு தோட்டம் இதனோடு ஒப்புநோக்கத் தக்கது. இந்தத் தோட்டத்தை அங்குப் பாயும் யூப்ரட்டீஸ், டைக்ரீஸ் ஆறுகள் மூழ்கடித்தன.
இணைத்துப் பார்க்க
பகுப்பு:சங்க காலம்
இளையதம்பி தர்சினி
இளையதம்பி தர்சினி (1985 - 16.12.2005, புங்குடுதீவு) என்பவர் 2005, டிசம்பர் 16 ஆம் நாள் இலங்கை இராணுவத்தால் பாலியல் வன்முறைக்கு உட்படுத்தப்பட்டு, படுகொலை செய்யப்பட்ட இலங்கைத் தமிழ்ப் பெண் ஆவார்
நிகழ்வு
2005ஆம் ஆண்டு டிசம்பர் 16ஆம் திகதியன்று, தர்ஷினி இளையதம்பி என்ற 20 வயதான இளம்பெண், புங்குடுதீவில் நிலைகொண்டிருந்த கடற்படையினரால் கடத்திச் செல்லப்பட்டு பாலியல் வல்லுறவுக்காளாக்கப்பட்ட பின் கடற்படை முகாமுக்கு அருகிலிருந்த பாழடைந்த கிணறொன்றினுள் சடலமாகப் போடப்பட்டிருந்தார். கொல்லப்படுவதன் முன், அவர் பலரால் பாலியல் பலாத்காரத்திற்கு உட்படுத்தப்பட்டிருப்பதற்கான தடயங்களை அவரது உடல் கொண்டிருந்ததாக வைத்தியசாலைச் சான்றிதழ் கூறுகிறது. உடலின் பல இடங்களில் நகக்கீறல்கள், பற்கடிகளும் காணப்பட்டிருந்ததுடன், அவரது ஒரு மார்பு மிக மோசமாகச் சிதைக்கப்பட்டிருந்தது.
மேற்கோள்கள்
பகுப்பு:2005 இறப்புகள் பகுப்பு:1985 பிறப்புகள் பகுப்பு:இலங்கைத் தமிழ்ப் பெண்கள் பகுப்பு:வன்முறைக்குள்ளான பெண்கள் பகுப்பு:இலங்கையில் தனிநபர் தமிழர் படுகொலைகள் பகுப்பு:இலங்கையில் வன்புணர்வுகள் பகுப்பு:இலங்கையின் வட மாகாண நபர்கள்
துகாராம் ஓம்பலே
துகாராம் ஓம்பலே (ஆங்:Tukaram Omble மரா:तुकाराम ओंबले) 2008 மும்பாய் தாக்குதல்களின் போது தீவிரவாதி அஜ்மல் கசாப்பை பிடிக்கும் போது உயிரிழந்த மும்பைக் காவலராவார். அத்தாக்குதல் நடத்திய தீவிரவாதியை உயிருடன் பிடிப்பதில் முக்கிய பங்காற்றினார். இவரின் தியாகத்தைப் போற்றும் விதமாக இந்திய அரசு 2009 சனவரி 26ல் அசோகச் சக்கரம் விருது வழங்கி கவுரவப்படுத்தியது. இவரின் மனைவி உட்பட நான்கு மகள்கள் இவருக்குண்டு.
கடைசி நிமிடங்கள்
2008 நவம்பர் 26 அன்று மும்பையில் நடந்த தீவிரவாதத் தாக்குதலில் மிஞ்சிய அஜ்மல் கசாப் உட்பட இரண்டு தீவிரவாதிகள் ஸ்கோடா வாகனத்தில் மரின் டிரைவ் பகுதியில் விரைந்தனர். அவர்கள் கலஷ்னினவ் துப்பாக்கிகளும், கை கிரணட்களும், நடைபேசியும் கொண்டிருந்தனர். தீவிரவாதத் தாக்குதல் பற்றித் தகவல் அறிந்த 48 வயதான துகாராம், எந்தவித ஆயுதங்களுமின்றி தனது இருசக்கரவாகனத்தில் விழிப்புடனிருந்தார். இரவு 12:45 மணிவாக்கில் அவ்வழியே வந்த தீவிரவாதிகளை இருசக்கரவாகனத்தில் விரட்டினார். கிர்காம் சௌபாதி சாலை சந்திப்பு வேகத் தடையில் தீவிரவாதிகளின் வண்டி வேகம் குறைந்த போது அவர்களை மடக்கி பிடிக்கமுயசித்தார். இவருடன் வந்த மற்ற காவலர்கள் ஒரு தீவிரவாதியைச் சுட்டுக்கொன்றனர். மற்றொருவரான கசாப்பை, துகாராம் உயிருடம் பிடிக்க முனைகையில் கசாபின் துப்பாக்கிக் குண்டுகள் இவரை துளைத்தன. இருந்தபோதும் கசாப் மற்றவர்களைச் சுட்டுவிடாமல் இறுதிவரை தடுத்து கசாப்பைப் பிடித்துத்தந்து உயிரிழந்தார்.
மேற்கோள்கள்
<References/>
கன்வார் லால் குப்தா
கன்வார் லால் குப்தா (பிறப்பு: அக்டோபர் 16, 1924) ஒரு இந்திய அரசியல்வாதி ஆவார்.நான்கவாது மக்களவைக்கு டில்லி சாதா் தொகுதியிலிருந்து 1967 முதல் 1970 வரை பாரதீய ஜன சங்க த்தின் வேட்பாளராக  போட்டியிட்டு தேர்ந்தெடுக்கப்பட்டார். மீண்டும் ஆறாவது மக்களவைக்கு, ஜனதா கட்சி யின் வேட்பாளராக போட்டியிட்டு, 1977 முதல் 1980 வரை உறுப்பினராக  இருந்தாா்.மேலும் 1953 முதல் 1957 வரை டில்லி சட்டமன்ற உறுப்பினராகவும், 1958 முதல் 1962 வரை டெல்லி மாநகராட்சி உறுப்பினராகவும் இருந்தார். இவர் 1975 இல் அவசரகாலத்தில் உள் நாட்டுப் பாதுகாப்புப் பராமரிப்புச் சட்டம்(MISA) மூலம் சிறையில் அடைக்கப்பட்டார்.
குறிப்புகள்
பகுப்பு:1924 பிறப்புகள் பகுப்பு:4வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:வாழும் நபர்கள்